Blaze7451/Wiki-th-20250601 huggingface dataset:
บางกอก ฮอลล์

บางกอก ฮอลล์ (Bangkok Hall) เป็นศูนย์ประชุมและโรงมหรสพอเนกประสงค์ในสวนลุมไนท์บาซาร์ ตั้งอยู่ด้านในพื้นที่ทางเข้าหลักที่เชื่อมต่อจากถนนวิทยุ บริเวณซอยอรุณมักกินนอนในปัจจุบัน บริหารโดยบริษัท พี.คอน.ดีเวลล็อปเม้นท์(ไทย) จำกัด ใช้จัดกิจกรรมความบันเทิงในทุกรูปแบบ โดยเฉพาะคอนเสิร์ต มีพื้นที่ทั้งหมด 10,000 ตารางเมตร ความจุรวม 6,000 ที่นั่ง
บางกอก ฮอลล์ สร้างเสร็จแและเปิดให้บริการในช่วงปี พ.ศ. 2546 ต่อมาในเดือนมีนาคม พ.ศ. 2547 บริษัท บีอีซี-เทโร เอ็นเตอร์เทนเม้นท์ จำกัด (มหาชน) ได้เช่าพื้นที่ทั้งหมดของบางกอก ฮอลล์ และเปลี่ยนชื่อเป็น บีอีซี-เทโร ฮอลล์ (BEC-TERO Hall) เป็นระยะเวลา 3 ปี และใช้เป็นสถานที่จัดคอนเสิร์ตของศิลปินที่มีชื่อเสียงที่บีอีซี-เทโร เป็นผู้จัดหลัก เช่น ไบรอัน เฟอร์รี, เดอะ พรีเทนเดอร์ส และแบล็กอายด์พีส์ จนหมดสัญญาเมื่อเดือนมีนาคม พ.ศ. 2550 จึงเปลี่ยนชื่อกลับมาเป็นบางกอก ฮอลล์
บางกอก ฮอลล์ ถูกรื้อถอนเมื่อช่วงปี พ.ศ. 2553 หลังจากสวนลุมไนท์บาซาร์ถูกศาลสั่งให้ปิดกิจการและให้เจ้าของคืนพื้นที่ทั้งหมดให้แก่สำนักงานทรัพย์สินพระมหากษัตริย์ อย่างไรก็ตาม หลังจากนั้นกลุ่มทีซีซีได้ชนะการประมูลที่ดินบริเวณนี้และพัฒนาเป็นโครงการ วัน แบงค็อก ทางโครงการได้ก่อสร้างศูนย์ประชุมขึ้นมาใหม่ในที่ตั้งและขนาดพื้นที่ที่ใกล้เคียงกับบางกอก ฮอลล์ ใช้ชื่อว่า วัน แบงค็อก ฟอรัม

**การใช้งาน**

**งานที่จัดในพื้นที่**

**งานที่เคยมีกำหนดจัดในพื้นที่**
 1 กรกฏาคม พ.ศ. 2551 — From the very Heart of Air Supply (ย้ายไปจัดที่ บีซีซี ฮอลล์ เซ็นทรัลพลาซา ลาดพร้าว แทน)

**อ้างอิง**
หมวดหมู่:ศูนย์ประชุมและศูนย์แสดงสินค้าในประเทศไทย
หมวดหมู่:สิ่งก่อสร้างในเขตปทุมวัน
หมวดหมู่:สถานที่จัดงานที่ก่อตั้งในปี พ.ศ. 2546
หมวดหมู่:ก่อตั้งในกรุงเทพมหานครในปี พ.ศ. 2546
หมวดหมู่:สถานที่จัดงานที่ปิดทำการในปี พ.ศ. 2553
หมวดหมู่:สิ้นสุดในประเทศไทยในปี พ.ศ. 2553
ฉบับร่าง:นุกซาร์ บากราตีออน-กรูซินสกี

เจ้าชายนุกซาร์ เปเตรส ดเซ บากราตีออน-กรูซินสกี (ნუგზარ პეტრეს ძე ბაგრატიონ-გრუზინსკი; 25 สิงหาคม ค.ศ. 1950 – 1 มีนาคม ค.ศ. 2025) เป็นเจ้าชายและผู้กำกับละครชาวจอร์เจียที่อยู่ในตระกูลกรูซินสกีและเป็นตัวแทนอ้างสิทธิ์อดีตราชบัลลังก์จอร์เจีย

**พระประวัติ**
เจ้าชายนุกซาร์เป็นพระโอรสในเจ้าชายเปเตร บากราตีออน-กรูซินสกีแห่งจอร์เจีย (1920–1984) ผู้เป็นกวีที่มีชื่อเสียงและอ้างสิทธิ์เป็นประมุขราชวงศ์จอร์เจียตั้งแต่ ค.ศ. 1939 ตราบจนสิ้นพระชนม์ เจ้าชายนุกซาร์เป็นผู้กำกับโรงละครแห่งศิลปินภาพยนตร์ทบิลิซี
เมื่อวันที่ 18 ธันวาคม ค.ศ. 2007 นุกซาร์พบกับคริสตีนา ออยูลันด์ รองประธานรัฐสภาเอสโตเนียที่โรงแรมแมริออท-ทบิลีซี ซึ่งออยูลันด์ "ถวายความเคารพต่อราชวงศ์บากราตีออน ซึ่งมีส่วนสนับสนุนต่อประเทศจอร์เจียเป็นอย่างมาก"
เจ้าชายนุกซาร์เป็นลูกหลานสายหลักผ่านสิทธิของบุตรหัวปีในสายพระราชบิดาของกีอาร์กีที่ 12 กษัตริย์องค์สุดท้ายแห่งอาณาจักรการ์ตลี-กาเคตีของจอร์เจียตะวันออกที่ขึ้นครองราชย์
เจ้าชายนุกซาร์สิ้นพระชนม์ในวันที่ 1 มีนาคม ค.ศ. 2025 ด้วยพระชนมพรรษา 74 พรรษา

**เสกสมรส**
พระองค์ทรงเสกสมรสเลย์ลา คิปิอานี (เกิดที่ทบิลีซีในวันที่ 16 กรกฎาคม ค.ศ. 1947) นักแสดง ในวันที่ 10 กุมภาพันธ์ ค.ศ. 1971 และมีพระธิดา 2 พระองค์ ได้แก่:
*เจ้าหญิงอนา บรากาตีออน-กรูซินสกี
*เจ้าหญิงไมอา บากราตีออน-กรูซินสกี

**อ้างอิง**

**แหล่งข้อมูลอื่น**
  Official Site of the Royal House of Bagrationi of Georgia (Gruzinsky)
รางวัลนาฏราช ครั้งที่ 16

รางวัลนาฏราช ครั้งที่ 16 เป็นงานประกาศผลรางวัลเพื่อเป็นเกียรติแก่วิทยุ โทรทัศน์ และแพลตฟอร์มออนไลน์ที่ออกอากาศในปี พ.ศ. 2567 จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ และสนับสนุนโดยกองทุนพัฒนาสื่อปลอดภัยและสร้างสรรค์ โดยจะมีการประกาศผลรางวัลในวันที่ 18 พฤษภาคม พ.ศ. 2568 ณ สเฟียร์ ฮอลล์ ชั้น 5 เอ็มสเฟียร์ เขตคลองเตย กรุงเทพมหานคร โดยมีช่องวัน 31 เป็นเจ้าภาพถ่ายทอดสด

**ผู้ชนะและผู้เข้าชิง**
รางวัลนาฏราชครั้งที่ 16 มีทั้งหมด 52 สาขา โดยมีการประกาศรายชื่อผลงานที่ผ่านเข้ารอบสุดท้ายเมื่อวันที่ 6 มีนาคม พ.ศ. 2568 และประกาศผลผู้ชนะในวันที่ 18 พฤษภาคม พ.ศ. 2568
ในปีนี้มีการปรับโครงสร้างรางวัลใหม่ โดยกลุ่มรางวัลละครทั้ง 4 ประเภท ได้แก่ ละครก่อนสองทุ่ม ละครที่มีจำนวนตอนมากกว่า 14 ตอน (Longform) ละครที่มีจำนวนตอนน้อยกว่า 14 ตอน (Shortform) และละครแพลตฟอร์มออนไลน์ จะมีกลุ่มรางวัลย่อยเหมือนกันทั้งหมด ซึ่งรวมถึงกลุ่ม 5 รางวัลใหญ่ และ 5 สาขาการแสดง ก็จะมีการแยกประเภทตามกลุ่มละครด้วยเช่นกัน ทั้งนี้ยกเว้นกลุ่มเบื้องหลัง ได้แก่ งานศิลป์ งานเสื้อผ้า งานออกแบบ งานเทคนิค รวมถึงเพลงประกอบละคร ยังให้รางวัลโดยรวมทั้ง 4 กลุ่มเป็นกลุ่มเดียวตามเดิม
ผู้เข้าชิงในแต่ละสาขา มีรายชื่อดังต่อไปนี้ และผู้ชนะจะอยู่ในลำดับแรก เน้นอักษรตัวหนา และมีกริชคู่ (‡)

**ประเภทวิทยุ**

**ประเภทข่าว**

**ประเภทรายการโทรทัศน์**

**ประเภทละครและซีรีส์**
รางวัลนาฏราช ครั้งที่ 16 จำแนกรางวัลประเภทละครและซีรีส์โทรทัศน์ออกเป็น 4 กลุ่ม ดังนี้

**ละครและซีรีส์ก่อนเวลา 20.00 น.**
ละครเย็น เป็นละครและซีรีส์ที่ออกอากาศก่อนเวลา 20:00 น.

**ละครและซีรีส์หลังเวลา 20.00 น. ไม่เกิน 13 ตอน**
ละครสั้นหลังข่าว (Short form) เป็นละครโทรทัศน์และซีรีส์ที่ออกอากาศหลังเวลา 20:00 น. และมีจำนวนตอนไม่เกิน 13 ตอน

**ละครและซีรีส์หลังเวลา 20.00 น. จำนวน 14 ตอนขึ้นไป**
ละครยาวหลังข่าว (Long form) เป็นละครโทรทัศน์และซีรีส์ที่ออกอากาศหลังเวลา 20:00 น. และมีจำนวนตอนตั้งแต่ 14 ตอนขึ้นไป

**องค์ประกอบละครยอดเยี่ยม**

**ประเภทละครและซีรีส์ (แพลตฟอร์มออนไลน์)**

**รางวัลเกียรติยศ**
 รางวัลเกียรติยศด้านวิทยุ สมสุข กัลย์จาฤก- รางวัลเกียรติยศด้านโทรทัศน์ ภัทราวดี มีชูธน

**อ้างอิง**

**แหล่งข้อมูลอื่น**
 Cite journal |title=ประกาศรายชื่อผู้เข้าชิง รางวัลนาฏราช ครั้งที่ 16 |journal=สมาพันธ์สมาคมวิชาชีพวิทยุกระจายเสียงและวิทยุโทรทัศน์ |url=https://rtbpf.org/nataraja-awards-16/ |date=6 มีนาคม 2025 |access-date=7 มีนาคม 2025
หมวดหมู่:รางวัลนาฏราช
นาฏราช
แอนทิโลปเขาแพะ

แอนทิโลปเขาแพะ  เป็น สกุล หนึ่งของ แอนทีโลป ซึ่งประกอบด้วยสัตว์ที่ยังไม่สูญพันธ์ุ 2 ชนิดและอีก 1 ชนิดที่สูญพันธุ์ไปแล้ว  รวมถึงญาติที่เป็นฟอสซิลบางส่วนด้วย ชื่อนี้มาจากภาษากรีก ἵππος ( ฮิปโป ), "ม้า" และ τράγος ( trágos ), "เขาแพะ"
สายพันธุ์ฟอสซิล- † ฮิปโปทรากัส กิกัส - † ฮิปโปทรากัส คูเคอิ ? - อาจเป็น nomen dubium 

**อ้างอิง**
 Hippotragus
หมวดหมู่:แอนทิโลปปศุสัตว์
สร

ชลนสร สัจจกุล (เกิด 18 พฤศจิกายน พ.ศ. 2539) หรือที่รู้จักกันในชื่อเล่นว่า สร (เกาหลี: 손) เป็นนักร้องและนักแสดงชาวไทยที่อาศัยอยู่ในเกาหลีใต้ เธอเป็นที่รู้จักในฐานะผู้ชนะของรายการเคป็อปสตาร์ฮันต์ซีซัน 1 ในปี พ.ศ. 2554 และต่อมาได้เป็นสมาชิกของซีแอลซีวงเกิร์ลกรุปเกาหลีใต้ ภายใต้สังกัดคิวบ์เอนเตอร์เทนเมนต์ ตั้งแต่เปิดตัวในเดือนมีนาคม พ.ศ. 2558 จนกระทั่งเธอออกจากวงในเดือนพฤศจิกายน พ.ศ. 2564 นอกจากนี้ เธอยังผลิตวิดีโอสำหรับช่องยูทูบของเธอเองซึ่งมีชื่อว่า Produsorn ซึ่งเปิดตัวในปี พ.ศ. 2562 วันที่ 3 ธันวาคม พ.ศ. 2564 สรได้เซ็นสัญญากับไวลด์เอนเตอร์เทนเมนต์กรุปในฐานะศิลปินเดี่ยว

**ประวัติ**

**ชีวิตวัยเด็ก**
ในวัยเด็ก แม่ของเธออนุญาตให้เธอเรียนร้องเพลงที่ Grammy Vocal Studio เพื่อให้เธอบรรลุเป้าหมายในการเป็นนักร้อง พ่อของเธอคือวนัสธนา สัจจกุล ซึ่งเป็นอดีตสมาชิกสภาผู้แทนราษฎร และอดีตผู้จัดการทีมฟุตบอลทีมชาติไทย และธีรภัทร์ สัจจกุล พี่ชายต่างมารดาของเธอเป็นนักแสดงและนักร้องชื่อดัง
สรเข้าเรียนในโรงเรียนนานาชาติในประเทศไทยตั้งแต่อายุ 2 ขวบ เธอเป็นนักเรียนที่โรงเรียนนานาชาติเคไอเอสในกรุงเทพฯ และต่อมาจบการศึกษาจาก Korea Kent Foreign School ในกรุงโซล

**2554–2558: การเปิดตัวในฐานะสมาชิกวงซีแอลซี**
ในปีพ.ศ. 2554 ชลนสรได้เข้าร่วมการแข่งขันในรายการ เคป็อปสตาร์ฮันต์ ซีซัน 1 ออกอากาศทางสถานี TvN จนได้เป็น 1 ใน 2 คนที่เป็นตัวแทนจากประเทศไทยไปประกวดที่ประเทศเกาหลีใต้ ก่อนจะชนะการแข่งขันและเซ็นสัญญาเป็นศิลปินฝึกหัดเป็นเวลา 3 ปีกับค่ายคิวบ์เอนเตอร์เทนเมนต์ และชลนสรเป็นศิลปินคนไทยคนแรกของค่ายอีกด้วย
หลังจากเป็นเด็กฝักหัดครบ 3 ปี ชลนสรได้รับการเปิดเผยในฐานะสมาชิกคนแรกของเกิร์ลกรุปซีแอลซี และได้รับการเปิดตัวอย่างเป็นทางการเมื่อวันที่ 19 มีนาคม พ.ศ. 2558 พร้อมอีพี "เฟิร์สเลิฟ"

**2559–2564: การทำงานวง และการเริ่มทำงานเดี่ยว**
ในปีพ.ศ. 2561 ชลนสรได้ร่วมงานกับกระทรวงการต่างประเทศในฐานะเยาวชนไทยที่สร้างชื่อเสียงในต่างประเทศ และในวาระครบรอบ 60 ปี การสถาปนาความสัมพันธ์ทางการทูตไทย - สาธารณรัฐเกาหลี และนอกจากนี้เธอยังมีโอกาสกลับมาร่วมถ่ายรายการโทรทัศน์ของประเทศไทยอยู่หลายครั้ง

**ปัจจุบัน: การยุติสัญญากับทางต้นสังกัด**
เมื่อวันที่ 16 พฤศจิกายน พ.ศ. 2564 ทางต้นสังกัดคิวบ์เอนเตอร์เทนเมนต์ได้ออกมาประกาศยุติสัญญากับสรอย่างเป็นทางการ โดยพูดคุยตกลงกันทั้งสองฝ่ายด้วยดี และเธอเองก็ออกจากวงซีแอลซีอย่างถาวรแล้วเช่นกัน

**ผลงานเพลง**

**ผลงานการแสดง**

**ละครโทรทัศน์**
2553 
ไฟอมตะ 
ไข่เหวย

**รายการทางโทรทัศน์**
2554 
K-Pop Star Hunt 
ผู้เข้าแข่งขัน
2559 
Idol Party: Under The Sky Without a Mother  
พิธีกรหลัก
Happy Together - Global Entertainers Special 
แขกรับเชิญ ตอนที่ 457
2560 
What Shall We Eat Today - Delivery 
แขกรับเชิญ ตอนที่ 222
2561 
5เช้าเม้าท์ใหญ่ 
แขกรับเชิญ
Inside News Tonight 
แขกรับเชิญ
Sudsapda tv 
แขกรับเชิญ
JOOX Exclusive Interview 
แขกรับเชิญ

**มิวสิกวีดีโอ**
 เพลง Pretty Lingerie ศิลปิน G.NA

**อ้างอิง**

**แหล่งข้อมูลอื่น**
 sssorn_chonnasorn- sssorn_clc-  ชลนสร สัจจกุล ที่ยูทูบ
หมวดหมู่:นักร้องเคป็อป
หมวดหมู่:นักร้องหญิงชาวไทย
หมวดหมู่:นักร้องป็อปไทย
หมวดหมู่:ศิษย์เก่าโรงเรียนนานาชาติเคนต์เกาหลี
หมวดหมู่:นักร้องเพลงภาษาเกาหลีชาวไทย
หมวดหมู่:นักแสดง
หมวดหมู่:ยูทูบเบอร์ชาวไทย
หมวดหมู่:ศิลปินสังกัดคิวบ์เอนเตอร์เทนเมนต์
หมวดหมู่:สมาชิกของซีแอลซี
หมวดหมู่:ชาวไทยในประเทศเกาหลีใต้
ซาโต (แก้ความกำกวม)

ซาโต สามารถหมายถึง

**บุคคล**
 ทาเกรุ ซาโต - นักแสดงชาวญี่ปุ่น- ซาโตมิ ซาโต - นักพากย์และนักร้องชาวญี่ปุ่น- เอซากุ ซาโต - นายกรัฐมนตรีคนที่ 39 ของญี่ปุ่น- มาซากิ ซาโต - นักร้องชาวญี่ปุ่น

**ตัวละคร**
 ซาโต้ - ตัวละครจากเรื่องโมบิลสูท กันดั้มซี้ดเดสทินี- ซาโต้ คาซึมะ - ตัวละครจากเรื่องขอให้โชคดีมีชัยในโลกแฟนตาซี!- ซาโต้ มิวาโกะ - ตัวละครจากเรื่องยอดนักสืบจิ๋วโคนัน- ซาโต้ อาซามิ - ตัวละครจากเรื่องอวตาร: ตำนานแห่งคอร์ร่า- ซาโต้ มาซาโยชิ - ตัวละครจากเรื่องยอดนักสืบจิ๋วโคนัน- ซาโต้ โทชิยะ - ตัวละครจากเรื่องถนนนักสู้ สู่ทีมเบสบอล- ซาโต้ โคจิ - ตัวละครจากเรื่องเกมกลคนอัจฉริยะ GX- ซาโต้ จุน - ตัวละครจากเรื่องร้านป่วนก๊วนหลุดโลก- ซาโต้ จุน - ตัวละครจากเรื่องสตาร์ วอร์ส เรเบลส์- ซาโต้ ฮิโรชิ - ตัวละครจากเรื่องอวตาร: ตำนานแห่งคอร์ร่า- ซาโต้ กลอเรีย - ตัวละครจากเรื่องบิ๊กซิตี้กรีนส์- ซาโต้ ฮิคารุ - ตัวละครจากเรื่องถนนนักสู้ สู่ทีมเบสบอล 2- ซาโต้ ริคิโดะ - ตัวละครจากเรื่องมายฮีโร่ อคาเดเมีย- ซาโต้ ชิเงกิ - ตัวละครจากเรื่องไอ้หนูแข้งทอง- ซาโต้ มาซาโอะ - ตัวละครจากเรื่องเครยอนชินจัง

**การใช้อื่น**
 สาโท - สุราจากประเทศไทย
หมวดหมู่:นามสกุลญี่ปุ่น
คีมียอ แอลีซอเด

คีมียอ แอลีซอเด โซนูซี (Kīmiyā Alīzādeh Zonūzī; Kimiya Alizade; เกิดวันที่ 10 กรกฎาคม ต.ศ. 1998) เป็นนักกีฬาเทควันโดบัลแกเรียที่เกิดในประเทศอิหร่าน โดยเป็นตัวแทนของบัลแกเรีย แอลีซอเดได้เหรียญทองแดงในเทควันโดประเภท 57 กก. ในโอลิมปิกฤดูร้อน 2016 ที่ริโอเดจาเนโรด้วยการเอาชนะนิกิตา กลาสนอวิช นักกีฬาชาวสวีเดน ทำให้เธอเป็นหญิงชาวอิหร่านคนแรกที่ได้เหรียญโอลิมปิกฤดูร้อน เธอยังได้เหรียญทองในการแข่งขันประเภทหญิง 63 กก. ในกีฬาโอลิมปิกเยาวชนที่หนานจิง 2014 เธอเอาชนะเจด โจนส์ ผู้ได้เหรียญโอลิมปิกในลอนดอน 2012 และริโอเดจาเนโร 2016 ในการแข่งขันชิงแชมป์โลก 2015 เพื่อได้เหรียญทองแดง 2 ปีต่อมา เธอยังได้เหรียญเงินที่การแข่งขันเทควันโดชิงแชมป์โลก 2017

ในเดือนมกราคม ค.ศ. 2020 แอลีซอเดประกาศว่าเธอจะออกจากอิหร่านไปยังยุโรปเป็นการถาวร โดยอธิบายการแปรพักตร์ว่า "ฉันคือหนึ่งในผู้หญิงผู้ถูกกดขี่นับล้านคนในอิหร่านที่พวกเขาเล่นด้วยมาหลายปีแล้ว" เธอระบุว่าจะไม่เข้าแข่งให้กับอิหร่านในโอลิมปิกฤดูร้อน 2020 และแสดงความปรารถนาที่จะแข่งขันให้แก่ประเทศเยอรมนี สถานที่พำนักของเธอ
หลังได้รับอนุญาตให้แข่งขันโอลิมปิกที่โตเกียว ในที่สุดเธอก็ได้รับเลือกให้เป็นตัวแทนของทีมโอลิมปิกผู้ลี้ภัย แอลีซอเดคว้าเหรียญทองแดงในการแข่งขันเทควันโดชิงแชมป์ยุโรป 2022 ในขณะที่เป็นตัวแทนของทีมผู้ลี้ภัย

ใน ค.ศ. 2024 เธอได้รับสิทธิพลเมืองบัลแกเรียก่อนได้เหรียญทองในเทควันโดชิงแชมป์ยุโรป 2024 และเป็นตัวแทนบัลแกเรียในโอลิมปิกฤดูร้อน 2024 ที่เธอได้เหรียญทองแดง


**ชีวิตช่วงต้น**
คีมียอเกิดที่แคแรจ ครอบครัวเธอเป็นชาวอิหร่านเชื้อสายอาเซอร์ไบจาน พ่อของเธอมาจากโซนูซใกล้แทบรีซ ส่วนแม่มาจากแอร์แดบีล ก่อนหน้าโอลิมปิกฤดูร้อน 2016 นามสกุลของเธอถูกบันทึกแบบผิด ๆ เป็น Zenoorin


**อาชีพเทควันโด**


**อ้างอิง**


**แหล่งข้อมูลอื่น**
 Official website date=13 January 2020 

*kimiya.alizade


**ข้อมูลเพิ่มเติม**
 Kimia Alizadeh Zenoorin and Hedaya Wahba lead charge of Muslim women in taekwondo Official website of 2016 Summer Olympics


หมวดหมู่:นักเทควันโดในโอลิมปิกเยาวชนฤดูร้อน 2014
หมวดหมู่:นักกีฬาจากแคแรจ
หมวดหมู่:นักเทควันโดหญิงชาวบัลแกเลีย
หมวดหมู่:นักเทควันโดหญิงชาวอิหร่าน
หมวดหมู่:นักเทควันโดในโอลิมปิกฤดูร้อน 2016
หมวดหมู่:นักเทควันโดในโอลิมปิกฤดูร้อน 2020
หมวดหมู่:นักเทควันโดในโอลิมปิกฤดูร้อน 2024
หมวดหมู่:ชาวอิหร่านเชื้อสายอาเซอร์ไบจาน
หมวดหมู่:ชาวอิหร่านที่อพยพไปบัลแกเรีย
หมวดหมู่:ชาวบัลแกเรียเชื้อสายอาเซอร์ไบจาน
หมวดหมู่:ชาวบัลแกเรียเชื้อสายอิหร่าน
หมวดหมู่:นักกีฬาเชื้อสายอิหร่าน
หมวดหมู่:ผู้ได้เหรียญโอลิมผปิกในเทควันโด
หมวดหมู่:ทีมนักกีฬาผู้ลี้ภัยในโอลิมปิกฤดูร้อน 2020
หมวดหมู่:ผู้ลี้ภัยชาวอิหร่าน
คิสคิสกูดบาย

"คิสคิสกูดบาย" (Kiss Kiss Goodbye) เป็นเพลงโดยอดอนิส นักร้องชาวสโลวัก ซึ่งเขาประพันธ์ร่วมกับอาดรีอาโน โลเปซ ดา ซิลวา อิเนส คูลอน และมิคาเอลา ชาร์วาโตวา เวอร์ชันอะคูสติกของเพลงได้รับการเปิดตัวครั้งแรกเมื่อวันที่ 4 กุมภาพันธ์ ค.ศ. 2025 และเวอร์ชันสตูดิโอได้วางจำหน่ายในวันที่ 7 มีนาคม และเพลงนี้จะเป็นตัวแทนของy=ปี 2025ในการประกวดเพลงยูโรวิชันปี 2025

**การประกวดเพลงยูโรวิชัน**

**การคัดเลือกภายใน**
เมื่อวันที่ 11 ธันวาคม 2024 แช็สกาแตแลวิแซ (แชแต) ได้ประกาศว่าอดอนิสจะเป็นตัวแทนของเช็กเกียในการประกวดเพลงยูโรวิชันปี 2025ที่บาเซิล โดยได้เปิดตัวเพลง "คิสคิสกูดบาย" เมื่อวันที่ 31 มกราคม ค.ศ. 2025 อดอนิสและเพลงนี้ได้รับการคัดเลือกในรอบต่าง ๆ ผ่านคณะกรรมการนานาชาติจำนวนสิบคน ซึ่งประกอบด้วยนักดนตรีมืออาชีพและอดีตผู้ประกวดเพลงยูโรวิชัน คณะกรรมการตัดสินระดับประชาธิปไตยจำนวน 900 คนจาก 3 ประเทศ และกลุ่มเป้าหมาย ได้มีการเปิดตัวเพลงเวอร์ชันอะคูสติกต่อสาธารณชนเมื่อวันที่ 4 กุมภาพันธ์ ค.ศ. 2025 ในรอบรองชนะเลิศนัดแรกของt=การแข่งขันระดับชาติของประเทศมอลตา ในขณะที่เวอร์ชันสตูดิโอได้วางจำหน่ายในวันที่ 7 มีนาคม ค.ศ. 2025

**ในยูโรวิชัน**
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 เช็กเกียได้รับการจับฉลากให้เข้าแข่งขันในรอบรองชนะเลิศที่สอง โดยทำการแสดงในช่วงครึ่งหลังของการแสดง

**อ้างอิง**
หมวดหมู่:เพลงจากประเทศเช็กเกีย
หมวดหมู่:เพลงในปี พ.ศ. 2568
หมวดหมู่:ประเทศเช็กเกียในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
ฉบับร่าง:นกเอี้ยงหงอน

----
นกเอี้ยงหงอน ( Acridotheres grandis )เป็นสายพันธุ์ของ นกเอี้ยง ในวงศ์นกเอี้ยงและนกกิ้งโครง พบตั้งแต่ เนปาล อินเดียตะวันออกเฉียง เหนือ จนถึง บังกลาเทศ และ เอเชียตะวันออกเฉียงใต้

**คำอธิบาย**
มันมีสีดำ มีขนบนหน้าผากที่ยาว โดยมีหงอนด้านหน้าที่อาจม้วนงอไปด้านหลัง ปากและเท้ามีสีเหลือง มีสีขาวตั้งแต่ช่องระบายอากาศไปจนถึงปลายหางและมีลายปีกสีขาว

**รูปภาพ**
ไฟล์:Great_Myna.jpg|alt=At Koshi Tappu Wildlife Reserve, Nepal| ที่ เขตรักษาพันธุ์สัตว์ป่า Koshi Tappu ประเทศเนปาล
ไฟล์:Great_Myna_AMSM5693.jpg|alt=At Kaziranga National Park, Assam, India| ที่อุทยานแห่งชาติคาซิรังกา รัฐอัสสัม ประเทศอินเดีย
ไฟล์:Great_Myna_AMSM5656.jpg|alt=At Kaziranga National Park, Assam, India| ที่อุทยานแห่งชาติคาซิรังกา รัฐอัสสัม ประเทศอินเดีย
ไฟล์:Sáo_mỏ_vàng.jpg|alt=Great myna, Phu Quốc, Vietnam| Great myna, ฟู้โกว๊ก, เวียดนาม

**อ้างอิง ==
มิสคอสโม

มิสคอสโม (Miss Cosmo) เป็นการประกวดนางงามนานาชาติประจำปีซึ่งจัดโดยยูนิคอร์ปและยูนิมีเดียซึ่งมีสำนักงานใหญ่ในนครโฮจิมินห์ ประเทศเวียดนาม ซึ่งได้ถูกก่อตั้งขึ้นในเดือนสิงหาคม ค.ศ. 2023 และได้ถูกจัดขึ้นครั้งแรกในเดือนตุลาคม ค.ศ. 2024 โดยมีเจิ่น เหวียต บ๋าว ฮหว่าง (Trần Việt Bảo Hoàng) เป็นประธานกองประกวด
ผู้ครองตำแหน่งปัจจุบันคือเกตุต เปอร์มาตา จูลียัซตริด จากประเทศอินโดนีเซีย ซึ่งได้รับตำแหน่งเมื่อวันที่ 5 ตุลาคม ค.ศ. 2024 ที่ Saigon Riverside Park นครโฮจิมินห์ โดยเธอเป็นชาวอินโดนีเซียและเป็นผู้ชนะการประกวดมิสคอสโมคนแรก

**ผู้ชนะการประกวดในช่วงไม่กี่ปี**

**จำนวนของประเทศที่ชนะ**

**จำนวนของทวีปที่ชนะ**

**ทำเนียบมิสคอสโม**

**ตัวแทนประเทศไทย**
บริษัท ทีพีเอ็น โกลบอล จำกัด ได้ลิขสิทธิ์ส่งตัวแทนเข้าร่วมประกวดในปี 2024-ปัจจุบัน

**ดูเพิ่ม  **
 รายการประกวดความงาม

**อ้างอิง**

**แหล่งข้อมูลอื่น **
หมวดหมู่:การประกวดความงามระดับนานาชาติ
หมวดหมู่:การประกวดนางงามในประเทศเวียดนาม
หอศิลป์แห่งชาติหมู่เกาะเคย์แมน

หอศิลป์แห่งชาติหมู่เกาะเคย์แมน (National Gallery of the Cayman Islands, NGCI) เป็นพิพิธภัณฑ์ศิลปะในเมืองจอร์จทาวน์ หมู่เกาะเคย์แมน NGCI ก่อตั้งขึ้นในปี พ.ศ. 2539 เป็นองค์กรศิลปะที่มีภารกิจในการจัดนิทรรศการ สนับสนุนศิลปินประจำหอศิลป์ จัดโปรแกรมการศึกษา/การเข้าถึง และโครงการวิจัยศิลปะในหมู่เกาะเคย์แมน
NGCI เป็นองค์การไม่แสวงหาผลกำไร ซึ่งเป็นหน่วยงานของกระทรวงสาธารณสุขและวัฒนธรรม สิ่งสะสมของ NGCI เป็นของรัฐบาลในนามของประชาชนชาวเคย์แมน และการเข้าชมสิ่งสะสมหลักนั้นไม่มีค่าใช้จ่าย
หลังจากมีที่ตั้งชั่วคราวหลายแห่ง ในช่วงต้นปี พ.ศ. 2555 หอศิลป์ได้ย้ายไปยังที่ตั้งถาวรริมทางหลวงเลี่ยงเมือง เอสเตอร์ลี ทิบเบ็ตตส์ (Esterley Tibbetts Bypass) ผู้อำนวยการของหอศิลป์คนปัจจุบันคือ นาตาลี เออร์คูฮาร์ต (Natalie Urquhart)
สถานที่นี้เป็นที่เก็บผลงานของศิลปินในประวัติศาสตร์ศิลปะเคย์แมน ได้แก่ แกลดวิน บุช (Gladwyn K. Bush), ชาร์ล ลอง (Charles Long), เบนเดล ไฮเดส (Bendel Hydes), ดาวิน เอแบ็งส์ (Davin Ebanks), ซิมอน ตาตัม (Simon Tatum), จอห์น เรโน แจ็กสัน (John Reno Jackson), นิคโกลา แม็คคอย สเนลล์ (Nickola McCoy Snell), นาซาเรีย ซูกู-โชเลตต์ (Nasaria Sukoo-Cholette), กลุ่มศิลปินเดอะเนทีฟซันส์ (The Native Sons); อัล เอแบ็งส์ (Al Ebanks), เรย์ แบ็งเกอร์ (Wray Banker), แรนดี โชลเลตต์ (Randy Chollette), คริส คริสเตียน (Chris Christian), กอร์ดอน โซโลมอน (Gordon Solomon), มิเกล พาวเวอรี (Miguel Powery) และฮอราคิโอ เอสเตบัน (Horacio Esteban)

**อ้างอิง**
หมวดหมู่:พิพิธภัณฑ์ในหมู่เกาะเคย์แมน
เคย์แมน
หมวดหมู่:สิ่งก่อสร้างในจอร์จทาวน์ (หมู่เกาะเคย์แมน)
หมวดหมู่:พิพิธภัณฑ์ที่ก่อตั้งในปี พ.ศ. 2539
เขามัทรี

ภาพจากบนเขามัทรี
เขามัทรี เป็นเขาในตำบลปากน้ำ อำเภอเมืองชุมพร จังหวัดชุมพร มีความสูง 122 เมตร
เขามัทรีเป็นแหล่งท่องเที่ยวที่มีจุดชมวิว สามารถมองเห็นชุมชนปากน้ำชุมพรและชายหาด และเกาะจำนวนมาก เช่น เกาะมัตโพน, เกาะเสม็ด, เกาะมัตรา ฯลฯ บนเขามีพระมหาโพธิสัตว์อวโลกิเตศวร หรือ พระโพธิสัตว์กวนอิม ปางมหาราชลีลาองค์ใหญ่ มีลักษณะคล้ายกับท่านั่งขององค์จตุคามรามเทพ

**อ้างอิง**
หมวดหมู่:ภูเขาในประเทศไทย
หมวดหมู่:อำเภอเมืองชุมพร
หมวดหมู่:สถานที่ท่องเที่ยวในจังหวัดชุมพร
วัดศาลาลอย (จังหวัดชุมพร)

วัดศาลาลอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางลึก อำเภอเมืองชุมพร จังหวัดชุมพร ที่ดินตั้งวัดมีเนื้อที่ 20 ไร่ 3 งาน 53 ตารางวา โฉนดที่ดิน เลขที่ 30101
วัดศาลาลอย หรือ วัดเจ้าฟ้าศาลาลอย ตั้งเมื่อ พ.ศ. 2433 ได้รับพระราชทานวิสุงคามสีมาเมื่อวันที่ 12 กันยายน พ.ศ. 2501 แต่เดิมเป็นวัดที่รกร้างว่างเปล่า นางร่อยและลูกชายชาวบ้านมาทำบุญสร้างกุฏิหลังเล็ก ๆ และได้นิมนต์หลวงปู่สงฆ์ จันทสโร มาจำพรรษา ตั้งแต่ พ.ศ. 2462 หลวงปู่สงฆ์ จันทสโรหรือสมญานามว่า "เทพเจ้าของชาวชุมพรผู้มีวาจาสิทธิ์" แม้ว่าท่านจะมรณภาพแล้วแต่สรีระของหลวงปู่สงฆ์ไม่เน่าเปื่อย ประดิษฐานอยู่ในโลงแก้วบนศาลา 100 ปี
อาคารเสนาสนะได้แก่ อุโบสถ สร้างเมื่อ พ.ศ. 2500 เป็นอาคารคอนกรีตเสริมเหล็ก ศาลาการเปรียญ สร้างเมื่อ พ.ศ. 2503 เป็นอาคารคอนกรีตเสริมเหล็กทรงไทยชั้นเดียว กุฏิสงฆ์ จำนวน 31 หลัง ฌาปนสถาน หอระฆัง โรงครัว เรือนเก็บพัสดุ และกุฏิเจ้าอาวาส ปูชนียวัตถุได้แก่ พระประธานประจำอุโบสถ ปางพระพุทธชินราช ขนาดหน้าตักกว้าง 51 นิ้ว สูง 63 นิ้ว สร้างเมื่อ พ.ศ. 2500 พระประธานประจำศาลาธรรมสังเวช ปางสมาธิ ขนาดหน้าตักกว้าง 36 นิ้ว สูง 40 นิ้ว

**รายนามเจ้าอาวาส**
 หลวงปู่สงฆ์ จนฺทสโร (ไม่รับตำแหน่งเจ้าอาวาส เป็นเพียงประธานสงฆ์)- พระปลัดชัชวาล โกสโล (รักษาการ) พ.ศ. 2527–2530- พระครูพิพัฒน์ขันตยาภรณ์ พ.ศ. 2530–ปัจจุบัน

**อ้างอิง**
ศาลาลอย
นิวเดย์วิลล์ไรส์ (เพลงยูวัล ราฟาเอ็ล)

"นิวเดย์วิลล์ไรส์" (New Day Will Rise) เป็นเพลงโดยยูวัล ราฟาเอ็ล นักร้องชาวอิสราเอล ซึ่งประพันธ์โดยเคเรน เปเลส เพลงนี้วางจำหน่ายเมื่อวันที่ 9 มีนาคม ค.ศ. 2025 และจะเป็นตัวแทนของy=ปี 2025ในการประกวดเพลงยูโรวิชันปี 2025

**การพัฒนา**
ภายหลังการคัดเลือกศิลปินตัวแทนประเทศ อิสราเอลจะทำการคัดเลือกเพลงที่จะเข้าร่วมการประกวดเพลงยูโรวิชัน การคัดเลือกในปีนี้มีสองรอบ ในรอบแรกมีการฟังเพลง 54 เพลง และจัดให้มีการโหวตระหว่างคณะกรรมการ โดยเลือกเพลงที่ดีที่สุดสามเพลง โดยราฟาเอ็ลได้บันทึกเพลงเวอร์ชันใหม่ด้วยเสียงของเธอเอง คณะกรรมการรวมตัวกันอีกครั้งและฟังเพลงทั้งสามเพลง คราวนี้ด้วยเสียงของราฟาเอ็ลและจัดให้มีการโหวตอีกครั้ง เพลง "นิวเดย์วิลล์ไรส์" ซึ่งประพันธ์โดยเคเรน เปเลส และผลิตโดยโทเมอร์ บีรัน ได้รับเลือกเป็นเอกฉันท์จากคณะกรรมการทุกคน 

**การประกวดเพลงยูโรวิชันปี 2025**

**ไรซิงสตาร์ 2025**
"ไรซิงสตาร์" เป็นการประกวดเพลงระดับชาติซึ่งใช้คัดเลือกเพลงจากอิสราเอลสำหรับการประกวดเพลงยูโรวิชันปี 2025 โดยครั้งนี้จัดเป็นครั้งที่ 11 การประกวดจัดขึ้นที่เนฟ อิลาน รอบคัดเลือกเบื้องต้นเริ่มขึ้นในช่วงปลายเดือนกรกฎาคม ค.ศ. 2024 และสิ้นสุดในช่วงต้นเดือนตุลาคม ผู้ผ่านการคัดเลือกจากรอบคัดเลือกเบื้องต้นจะเข้าสู่รอบออดิชั่น ซึ่งจะเริ่มถ่ายทำในวันที่ 10 ตุลาคม โดยผู้ที่เข้ารอบจะทำการประกวดในรอบท็อป 21 รอบรองชนะเลิศ รอบชิงชนะเลิศ และรอบชิงชนะเลิศสุดท้าย โดยยูวัล ราฟาเอ็ลได้ชนะการประกวดรอบชิงชนะเลิศสุดท้าย

**ในยูโรวิชัน**
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 อิสราเอลได้รับการจับฉลากให้เข้าแข่งขันในรอบรองชนะเลิศที่สอง โดยทำการแสดงในช่วงครึ่งหลังของการแสดง

**อ้างอิง**
หมวดหมู่:เพลงจากประเทศอิสราเอล
หมวดหมู่:เพลงในปี พ.ศ. 2568
หมวดหมู่:ประเทศอิสราเอลในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
สตาร์ วอร์ส (วิดีโอเกม พ.ศ. 2530)

(Star Wars) เป็นวิดีโอเกมแฟมิลีคอมพิวเตอร์ที่วางจำหน่ายใน ค.ศ. 1987 โดยบริษัทนัมโค ซึ่งแม้ว่าจะสร้างตามภาพยนตร์สตาร์ วอร์ส ภาคแรก แต่บางด่านก็สร้างตามภาพยนตร์สตาร์ วอร์ส สองภาคหลัง โดยเป็นเกมหนึ่งในสองเกมเท่านั้นในแฟรนไชส์สตาร์ วอร์ส ที่วางจำหน่ายเฉพาะในประเทศญี่ปุ่น ส่วนอีกเกมหนึ่งคือสตาร์ วอร์ส: แอตแทกออนเดอะเดธสตาร์ เกมนี้เป็นเกมแพลตฟอร์มเลื่อนด้านข้าง โดยผู้เล่นจะควบคุมลุค สกายวอล์คเกอร์ ในขณะที่เขาเดินทางไปร่วมฝ่ายกบฏเพื่อต่อต้านจักรวรรดิ

**รูปแบบการเล่น**
สตาร์ วอร์ส เป็นเกมแพลตฟอร์มแบบเลื่อนด้านข้างที่มีระดับความยากสองระดับ ได้แก่ ระดับเริ่มต้นและระดับโปร ซึ่งลุคใช้กระบี่แสงเป็นอาวุธหลักและยังสามารถใช้พลังในการเคลื่อนไหวพิเศษ เช่น ลอยตัว, เร่งความเร็ว รวมถึงหยุดเวลา ส่วนพลังงานสำหรับเปิดใช้พลัง (Force) สามารถรับได้โดยการเก็บเพชรหลังจากสังหารศัตรู ซึ่งเรียกว่า "ค่าพลัง" โดยในตอนท้ายของแต่ละด่าน ผู้เล่นจะต้องต่อสู้กับบรรดาศิษย์ของดาร์ธ เวเดอร์ ซึ่งในตอนแรกมีหน้าตาเหมือนตัวดาร์ธ เวเดอร์ เอง แต่จะเปลี่ยนไปเป็นสิ่งมีชีวิตชนิดอื่นเมื่อถูกโจมตีครั้งแรก ส่วนในสองด่าน คือดาวมรณะและยาวิน 4 ผู้เล่นจะได้ต่อสู้กับดาร์ธ เวเดอร์ ตัวจริง รวมถึงเมื่อเหล่าตัวละครได้รับการช่วยชีวิต พวกเขาจะช่วยลุคโดยให้คำใบ้และการกระทำอื่น ๆ ที่สำคัญต่อการดำเนินเกมต่อไป ซึ่งการกระทำบางอย่างในบางด่านจำเป็นต้องพูดคุยกับบรรดาตัวละครผ่านเมนูในเกมนี้
ระหว่างดาวเคราะห์ต่าง ๆ ผู้เล่นจะควบคุมยานมิลเลนเนี่ยม ฟาลค่อน จากห้องนักบินเพื่อต่อสู้กับยานทายไฟต์เตอร์ที่ขัดขวางไม่ให้ยานของเราเข้าสู่ดาวเคราะห์ดวงถัดไป
ส่วนด่านสุดท้ายเกี่ยวข้องกับการใช้ยานรบเอ็กซ์วิงปะทะกับดาวมรณะ ที่แม้ว่าฉากไคลแมกซ์ของภาพยนตร์จะเกิดขึ้นในร่องลึกยาว แต่เวอร์ชันของเกมสามารถอธิบายได้คร่าว ๆ ว่าเป็นฉากวงกตเหนือศีรษะที่เลื่อนขึ้นลงตามแนวตั้งพร้อมทั้งทางตันและทางแยก ซึ่งในตอนท้าย จะเป็นปล่องของเตาปฏิกรณ์ซึ่งจะยิงตอร์ปิโดโปรตอนโดยอัตโนมัติเพื่อทำลายสถานี หากผู้เล่นไม่สามารถไปถึงจุดสิ้นสุดภายในเวลาที่กำหนด ดาวมรณะจะทำลายยาวิน 4 และก็จะเกมโอเวอร์
อนึ่ง เกมนี้ค่อนข้างยาก เนื่องจากผู้เล่นมีชีวิตเพียงสามชีวิตและมีคันทินิวเพียงสองครั้ง (เปิดใช้งานเมื่อมีค่าพลังเพียงพอ) อีกทั้งลุคก็ตายเมื่อโดนศัตรู ส่วนมิลเลนเนี่ยม ฟาลค่อน และเอ็กซ์วิงสามารถรับการโจมตีได้เพียงครั้งเดียวเท่านั้นก่อนจะถูกทำลาย โดยสามารถป้องกันได้โดยใช้การโจมตีด้วยโล่ป้องกันสามครั้ง
ทั้งนี้ เกมดังกล่าวเบี่ยงเบนไปจากเนื้อหาต้นฉบับ ด้วยตัวอย่างที่กล่าวถึงข้างต้นของดาร์ธ เวเดอร์ ที่มีลูกศิษย์ที่เหมือนกันแต่สามารถแปลงร่างได้ พร้อมทั้งเดินทางไปยังดาวเคราะห์ที่ไม่เคยเกิดขึ้นในภาพยนตร์ ค.ศ. 1977 เช่น การเดินทางไปยังดาวน้ำแข็งหลังช่วยเจ้าหญิงเลอาจากดาวมรณะ

**การพัฒนา**
การออกแบบเกมนี้ได้รับแรงบันดาลใจอย่างมากจากเกมอเล็กซ์ คิด อินมิราเคิลเวิลด์ ของมาสเตอร์ซิสเตม ตามที่โยชิฮิโระ คิชิโมโตะ ซึ่งเป็นโปรแกรมเมอร์กล่าว และเกมดังกล่าวได้รับการประกาศครั้งแรกในเดือนพฤษภาคม ค.ศ. 1987 โดยมีรูปถ่ายของจอร์จ ลูคัส ที่กำลังจับมือกับมาซายะ นากามูระ ผู้ก่อตั้งบริษัทนัมโค

**หมายเหตุ**

**อ้างอิง**

**แหล่งข้อมูลอื่น**
 /star-wars__
หมวดหมู่:วิดีโอเกมที่ออกวางจำหน่ายในปี พ.ศ. 2530
หมวดหมู่:เกมสำหรับแฟมิคอม
หมวดหมู่:เกมจากค่ายนัมโค
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมผู้เล่นเดี่ยว
แม่แบบ:เหตุการณ์ปัจจุบัน/2568 มีนาคม 14

การเมืองและการเลือกตั้ง- มาร์ก คาร์นีย์ เข้าดำรงตำแหน่งนายกรัฐมนตรีแคนาดา  CBC
}
สุชาติ ชวางกูร

สุชาติ ชวางกูร ชื่อเล่น ต้น (เกิด 22 เมษายน พ.ศ. 2503) เป็นนักร้องและนักแสดงชาวไทย มีผลงานเพลงที่สร้างชื่อเสียงได้แก่ เหมันต์ที่ผ่านพ้นไป, ใจรัก, ดั่งเม็ดทราย, ภวังค์รัก, สายธาร ฯลฯ

**ประวัติ**
สุชาติ ชวางกูร เกิดเมื่อวันที่ 22 เมษายน พ.ศ. 2503 จบการศึกษาระดับชั้นมัธยมศึกษาจากโรงเรียนยานนาเวศวิทยาคม (ปัจจุบันคือโรงเรียนเตรียมอุดมศึกษาพัฒนาการ ยานนาเวศ) ระดับปริญญาตรีจากคณะรัฐศาสตร์ มหาวิทยาลัยรามคำแหง สาขาศิลปศาสตรบัณฑิต บริหารรัฐกิจ ระดับปริญญาโทอีก 3 ใบจากต่างประเทศ และยังเคยได้รับรางวัลเยาวชนดีเด่นแห่งชาติ เมื่อปี พ.ศ. 2528

**เข้าสู่วงการ**
สุชาติเริ่มต้นเข้าสู่วงการจากการส่งจดหมายไปสมัครชมรมเยาวชนอาสา ของสำนักงานส่งเสริมเยาวชนแห่งชาติ หลังจากเห็นโฆษณาในหน้าหนังสือพิมพ์เมื่อประมาณปี พ.ศ. 2519 จนได้ร้องเพลง จากนั้นในปี พ.ศ. 2524 เขาได้ร่วมประกวด นักร้องสมัครเล่นยอดเยี่ยมแห่งราชอาณาจักรไทย (Thailand Amateur Singing Contest) ของทางช่อง 3 และสามารถคว้าตำแหน่งแชมป์มาครองได้สำเร็จนับเป็นนักร้องชายคนแรกและคนเดียวที่คว้าแชมป์จากเวทีนี้เพราะหลังจากนั้นเวทีนี้ก็ยุติการประกวดไป
ในปีเดียวกัน สุชาติได้เข้าประกวดเวที นักร้องสมัครเล่นยอดเยี่ยมแห่งเอเชีย (Asian Amateur Singing Contest) ในฐานะแชมป์จากประเทศไทยซึ่งเขาสามารถคว้ารางวัล Bronze Prize มาครองได้สำเร็จนับเป็นคนไทยคนสุดท้ายที่เข้าร่วมการประกวดเพราะหลังจากนั้นเวทีนี้ก็ยุติการประกวดไป จากนั้นเขาได้เซ็นสัญญาเป็นนักร้องในสังกัดค่ายอีเอ็มไอและได้ออกอัลบั้มแรกในชีวิตเมื่อปี พ.ศ. 2526 ในชื่ออัลบั้มว่า สายธาร และในปีนั้นเขายังได้ออกอัลบั้มตามมาอีก 2 ชุดในช่วงปลายปีคือ ฝันรัก และ Live at Bangkok Convention Center นอกจากนี้ยังได้รับการติดต่อทาบทามจากรัชฟิล์มทีวีให้มารับบท พงศกร พระเอกในละครเรื่อง สกุลกา คู่กับพรพรรณ เกษมมัสสุ ที่รับบท ดาว นับเป็นละครโทรทัศน์เรื่องแรกและเรื่องเดียวของเขา
ในปี พ.ศ. 2527 สุชาติได้ออกผลงานสตูดิโออัลบั้มเต็มชุดที่ 2 ที่มีชื่อว่า ไกลรัก นอกจากนี้ เขายังได้แสดงภาพยนตร์เรื่องแรกในชีวิตคือเรื่อง ขอแค่คิดถึง ที่กำกับโดยหม่อมเจ้าทิพยฉัตร ฉัตรชัย หรือท่านทิพย์ คู่กับใหม่ สิริวิมล (ใหม่ เจริญปุระ) และภาพยนตร์เรื่องนี้ยังเป็นภาพยนตร์เรื่องแรกของธงไชย แมคอินไตย์และใหม่ สิริวิมล ในปีถัดมาคือปี พ.ศ. 2528 เขาได้แสดงภาพยนตร์เรื่องที่ 2 คือเรื่อง ดั่งเม็ดทราย จากการกำกับของสรวงสุดา ชลลัมพี โดยยังคงจับคู่กับใหม่ สิริวิมล และจากความสำเร็จของภาพยนตร์เรื่องนี้ทำให้ทางอีเอ็มไอได้นำชื่อ ดั่งเม็ดทราย มาแต่งเป็นเพลงและใช้เป็นชื่อสตูดิโออัลบั้มเต็มชุดที่ 3 คืออัลบั้ม ดั่งเม็ดทราย
ต่อมาในปี พ.ศ. 2529 สุชาติไม่มีผลงานภาพยนตร์แต่มีผลงานสตูดิโออัลบั้มเต็มชุดที่ 4 คือชุด ความรักเรียกหา ออกมาให้ได้รับฟัง จากนั้นในปี พ.ศ. 2530 เขามีผลงานภาพยนตร์ถึง 2 เรื่องคือเรื่อง ยิ้มม์ จากการกำกับของฉลอง ภักดีวิจิตร คู่กับ ปิยะนุช นาคคง และ พิศวาส จากการกำกับของแม่หนู สรวงสุดา คู่กับอรพรรณ พานทอง นอกจากนี้ในปีเดียวกันยังมีผลงานสตูดิโออัลบั้มเต็มชุดที่ 5 คือชุด จากฉันถึงเธอ

**อ้างอิง**
หมวดหมู่:บุคคลที่เกิดในปี พ.ศ. 2503
หมวดหมู่:บุคคลที่ยังมีชีวิตอยู่
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากมหาวิทยาลัยนิวยอร์ก
หมวดหมู่:นักร้องชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:ศิลปินสังกัดอีเอ็มไอ
หมวดหมู่:ศิลปินสังกัดรถไฟดนตรี
หมวดหมู่:ศิษย์เก่าจากมหาวิทยาลัยนิวยอร์ก
ชือ จี

ชือ จี (p=Shī Jī; เสียชีวิต  พฤษภาคม ค.ศ. 270name=death date) หรือ จู จี (p=Zhū Jī)  ชื่อรอง กงซฺวี่ (p=Gōngxù) เป็นขุนพลของรัฐง่อก๊กในยุคสามก๊กของจีน เป็นบุตรชายของจูเหียน (朱然 จู หราน) ขุนพลผู้รับใช้ซุนกวนจักรพรรดิผู้ก่อตั้งรัฐง่อก๊ก

**ภูมิหลังครอบครัว**
ชือ จีเป็นบุตรชายของจูเหียนขุนพลผู้รับใช้ซุนกวนจักรพรรดิผู้ก่อตั้งรัฐง่อก๊กp=1165 ชื่อสกุลของจูเหียนแท้จริงเป็นเป็นชื่อสกุลชือ (施) แต่เปลี่ยนชื่อสกุลเป็นจู (朱) เพราะจูเหียนถูกรับเลี้ยงเป็นบุตรบุญธรรมของจูตี (朱治 จู จื้อ) ผู้เป็นน้า ชือ จีเดิมใช้ชื่อสกุลจู แต่ในช่วงระหว่างปี ค.ศ. 254 และ ค.ศ. 256 ชือ จีได้รับพระราชทานราชานุญาตจากซุนเหลียงจักรพรรดิลำดับที่ 2 แห่งง่อก๊กให้เปลี่ยนชื่อสกุลเป็นชือ

**ดูเพิ่ม**
 รายชื่อบุคคลในยุคสามก๊ก

**หมายเหตุ**

**อ้างอิง**

**บรรณานุกรม**
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).- เถา หงจิ่ง (499). เจินเก้า.- เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).- ซือหม่า กวาง (1084). จือจื้อทงเจี้ยน.- isbn=9789004156050
หมวดหมู่:ขุนพลของง่อก๊ก
หมวดหมู่:พิพิธภัณฑ์ในหมู่เกาะเคย์แมน

หมวดหมู่:สิ่งก่อสร้างในหมู่เกาะเคย์แมน
หมวดหมู่:องค์การทางวัฒนธรรมในหมู่เกาะเคย์แมน
เคย์แมน
หมวดหมู่:สถานที่ท่องเที่ยวในหมู่เกาะเคย์แมน
หมวดหมู่:พิพิธภัณฑ์ในดินแดนโพ้นทะเลของบริเตน

บริเตน
ดินแดน
หมวดหมู่:การศึกษาในดินแดนโพ้นทะเลของบริเตน
หมวดหมู่:สิ่งก่อสร้างในดินแดนโพ้นทะเลของบริเตน
เมิ่งฉางจวิน

เมิ่งฉางจวิน (p=Mèngchángjūn ฮกเกี้ยน: เบ๋งเสียงกุ๋น; มรณะ 279 ก่อน ค.ศ.) ชื่อตัวว่า เถียน เหวิน (p=Tián Wén ฮกเกี้ยน: เตียนบุ๋น) เป็นข้าราชการและรัฐบุรุษแห่งรัฐฉีในประเทศจีนสมัยโบราณ และเป็นหนึ่งในสี่กงจื่อผู้มีชื่อเสียงแห่งยุครณรัฐ เขาเป็นโอรสของเถียน อิง เป็นราชนัดดาในพระเจ้าฉีเวยอ๋องแห่งรัฐฉี และได้รับสืบทอดที่ดินศักดินาเมืองเซฺว (薛 Xuē อยู่ในเขตมณฑลชานตงปัจจุบัน) จากผู้เป็นบิดา เมิ่งฉางจวินเป็นที่รู้จักในฐานะผู้มีบริวารมากมายซึ่งพรั่งพร้อมไปด้วยความสามารถต่างๆ ตามข้อมูลในเอกสาร ฉื่อจี้ ระบุไว้ว่า เขาได้อุปถัมภ์ "สือเค่อ" หรือ "อาคันตุกะพึ่งกิน" ไว้เป็นจำนวนมากถึง 3,000 คน ภายหลังเขาได้รับตำแหน่งเป็นอัครมหาเสนาบดีแห่งรัฐฉีและรัฐเว่ย

**อ้างอิง**
หมวดหมู่:บุคคลในยุคราชวงศ์โจว
หมวดหมู่:รัฐฉี
หมวดหมู่:ผู้ชนะครันชีโรลอนิเมะอะวอดส์

หมวดหมู่นี้สำหรับผู้ชนะครันชีโรลอนิเมะอะวอดส์
หมวดหมู่:ครันชีโรลอนิเมะอะวอดส์
หมวดหมู่:รางวัล
เชตแลนด์

เชตแลนด์ (Shetland สะกดว่า Zetland จนกระทั่ง ค.ศ. 1975) หรือเรียกอีกอย่างว่า หมู่เกาะเชตแลนด์ (Shetland Islands) เป็นหมู่เกาะในประเทศสกอตแลนด์ ที่ตั้งอยู่ระหว่างหมู่เกาะออร์กนีย์ หมู่เกาะแฟโร และประเทศนอร์เวย์ เป็นภูมิภาคที่อยู่เหนือสุดของสหราชอาณาจักร
หมู่เกาะเป็นส่วนหนึ่งของพรมแดนระหว่างมหาสมุทรแอตแลนติกทางทิศตะวันตกและทะเลเหนือทางทิศตะวันออก มีพื้นที่รวมทั้งหมด 1,467 กิโลเมตร และประชากรทั้งหมดมีจำนวน 23,020 คน จากข้อมูล ค.ศ. 2022 เมืองที่ใหญ่ที่สุดและเป็นบะระแห่งเดียวคือ เลอร์วิก ซึ่งเป็นเมืองหลวงของหมู่เกาะเชตแลนด์มาตั้งแต่ปี 1708 

**อ้างอิง**
หมวดหมู่:กลุ่มเกาะในมหาสมุทรแอตแลนติก
หมวดหมู่:ราชอาณาจักรนอร์เวย์ (ค.ศ. 872–1397)
หมวดหมู่:อดีตอาณานิคมของเดนมาร์ก
หมวดหมู่:อดีตอาณานิคมของนอร์เวย์
หมวดหมู่:พื้นที่สภาของสกอตแลนด์
เกาะแมกควารี

เกาะแมกควารี (Macquarie Island) เป็นเกาะใกล้ขั้วโลกใต้ในมหาสมุทรแปซิฟิกตะวันตกเฉียงใต้ ประมาณกึ่งกลางระหว่างนิวซีแลนด์และทวีปแอนตาร์กติกา ด้านการปกครองเป็นส่วนหนึ่งของรัฐแทสเมเนีย ประเทศออสเตรเลีย ตั้งแต่ ค.ศ. 1880 ได้รับการบรรจุอยู่ในเขตอนุรักษ์ของรัฐแทสเมเนีย ในปี 1978และได้รับการขึ้นทะเบียนเป็น มรดกโลกโดยยูเนสโก ในปี 1997

**อ้างอิง**
หมวดหมู่:เกาะในมหาสมุทรแปซิฟิก
หมวดหมู่:แหล่งมรดกโลกในประเทศออสเตรเลีย
หมวดหมู่:เกาะในประเทศออสเตรเลีย
แองคอริจ

แองคอริจ (Anchorage) มีชื่ออย่างเป็นทางการว่า เทศบาลแองคอริจ (Municipality of Anchorage) เป็นเมืองที่มีประชากรมากที่สุดในรัฐอะแลสกา สหรัฐอเมริกา ด้วยจำนวนประชากร 291,247 คน จากการสำรวจสำมะโนประชากรปี 2020 คิดเป็นเกือบร้อยละ 40 ของประชากรของรัฐ ด้วยพื้นที่ 1,706 ตารางไมล์ (4,420 ตารางกิโลเมตร) ของพื้นที่เมืองทำให้เป็นเมืองที่มีพื้นที่ใหญ่เป็นอันดับสี่ในสหรัฐอเมริกา

**อ้างอิง**
หมวดหมู่:เมืองในรัฐอะแลสกา
โซนูซ

โซนูซ (زنوز; Zunuz) เป็นนครในอำเภอกลาง เทศมณฑลแมแรนด์ จังหวัดอาเซอร์ไบจานตะวันออก ประเทศอิหร่าน

**ประชากร**
จากสำมะโนแห่งชาติ ค.ศ. 2006 นครนี้มีประชากร 2,618 คนใน 826 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 2,626 คนใน 802 ครัวเรือน สำมะโนล่าสุดใน ค.ศ. 2016 มีประชากรลดลงเหลือ 2,465 คนใน 843 ครัวเรือน

**อ้างอิง ==
อนา บากราตีออน-กรูซินสกี

เจ้าหญิงอนา บากราตีออน-กรูซินสกี (จอร์เจีย: ანა ბაგრატიონ-გრუზინსკი) เป็นเจ้าหญิงแห่งจอร์เจียและพระประมุขแห่งราชวงศ์จอร์เจียพระองค์ปัจจุบัน ตั้งแต่วันที่ 1 มีนาคม พ.ศ. 2568 ภายหลังการสิ้นพระชนม์ของ นุกซาร์ บรากาตีออน-กรูซินสกี (พระบิดา)

**พระราชประวัติ**
เจ้าหญิงอนา บากราตีออน-กรูซินสกี เสด็จพระราชสมภพเมื่อวันที่ 1 พฤศจิกายน พ.ศ. 2519 เป็นพระราชธิดาพระองค์ใหญ่ใน  เจ้าชายนุกซาร์ บรากาตีออน-กรูซินสกี ประสูติแต่ ไลลา คิปีนี มีพระขนิษฐา 1 พระองค์ คือ เจ้าหญิงไมอา บากราตีออน-กรูซินสกี (2 มกราคม พ.ศ. 2521 (47 ปี)) เดิมทีพระองค์ทรงเป็นนักข่าว ก่อนจะผันพระองค์มาเป็นครูในทบิลีซี โดยพระองค์ทรงจบการศึกษาจากมหาวิทยาลัยทบิลิซี
พระองค์ทรงเสกสมรสครั้งแรกกับ จีกอรี มาลาเนีย เมื่อวันที่ 17 พฤษภาคม พ.ศ. 2544 โดยทั้งพระองค์และจีกอรี มาลาเนีย สืบเชื้อสายมาจากพระเจ้าจอร์จที่ 12 แห่งจอร์เจีย โดยเมื่อเสกสมรสกับ นายจีกอรี ซึ่งต่อมาคือ เจ้าชายจีกอรี บากราตีออน-กรูซินสกี จาก นุกซาร์ บรากาตีออน-กรูซินสกี พระสสุระ (พ่อตา) โดยทั้ง 2 มีพระธิดาร่วมกัน 2 พระองค์ โดย นุกซาร์ บรากาตีออน-กรูซินสกี ทรงมีพระประสงค์ให้พระนัดดาทั้ง 2 ดำรงพระยศชั้นเจ้าหญิงและเป็นสมาชิกพระราชวงศ์ โดยพระธิดา ทั้ง 2 คือ 
#เจ้าหญิงอีรีนา บากราตีออน-กรูซินสกี (ประสูติเมื่อปี พ.ศ. 2546)
#เจ้าหญิงมาเรียม บากราตีออน-กรูซินสกี (ประสูติเมื่อปี พ.ศ. 2550)
ซึ่งต่อมาทั้ง 2 พระองค์ ได้หย่าร้างจากกันในปี พ.ศ. 2550 ภายหลังเจ้าหญิงมาเรียม พระราชธิดาพระองค์เล็กประสูติได้ไม่นาน และเมื่อหย่าร้างกันแล้ว เจ้าชายจีกอรี หลุดพ้นจากการเป็นเจ้าชายและสมาชิกพระราชวงศ์จอร์เจียไปโดยปริยาย
ต่อมา พระองค์ทรงเสกสมรสครั้งที่ 2 กับ เจ้าชายเดวิด บรากาตีออนแห่งมุคารานี พระญาติร่วมราชวงศ์ เมื่อวันที่ 8 กุมภาพันธ์ พ.ศ. 2552 ณ อาสนวิหารตรีเอกภาพอันศักดิ์สิทธิ์ (ทบิลีซี) โดยพระองค์ทรงกล่าวผ่านโทรทัศน์ว่า ฉันหวังว่าวันนี้จะเป็นวันที่ฉันมีความสุขที่สุดในชีวิต ในขณะที่ เจ้าชายนุกซาร์ บรากาตีออน-กรูซินสกี พระบิดาทรงตรัสว่าสิ่งสำคัญที่สุดในวันนี้จะเป็นวันที่ดีสำหรับอนาคตของประเทศจอร์เจียโดยในงานเสกสมรส พระอัครบิดร อิลีอาที่ 2 เป็นผู้ประทานพรให้ เจ้าหญิงอนาและเจ้าชายเดวิดทรงแยกทางกันภายในไม่กี่เดือนหลังพิธีเสกสมรส มีการกล่าวหาว่าสมาชิกรัฐบาลจอร์เจียร่วมกันสมคบคิดเพื่อขัดขวางความหวังของพระอัครบิดร โดยสนับสนุนให้ชอเรนา เบกาชวิลี นางแบบจอร์เจีย ทำลายชีวิตคู่ของทั้ง 2 พระองค์ โดยการมีความสัมพันธ์กับเจ้าชายเดวิด และในเวลาต่อมาเธอก็ยอมรับว่ามีสัมพันธ์กับเจ้าชายเดวิดจริง พิธีเสกสมรสของทั้ง 2 พระองค์สิ้นสุดลงในเดือนสิงหาคม พ.ศ. 2552 ต่อมาทั้งคู่ก็คืนดีกันและจดทะเบียนสมรสแบบแพ่งในสเปน เมื่อวันที่ 12 พฤศจิกายน พ.ศ. 2553
การหย่าร้างครั้งที่สองของทั้ง 2 พระองค์เกิดขึ้นอีกครั้งในวันที่ 15 ธันวาคม พ.ศ. 2556 โดยเจ้าหญิงอนา ทรงได้รับสิทธิ์ในการดูแลพระโอรสคือ เจ้าชายจอร์จี บรากาตีออน

**อ้างอิง**
მაია ბაგრატიონ-გრუზინსკი - მე უარს ვამბობ მეფის ასულობაზე ცხელი შოკოლადი, 1 იანვარი, 2005
*"Wedding of the two royal dynasties members". Georgia Times. 9 February 2009. Archived from the original on 27 August 2017. Retrieved 14 January 2014.
*"The birthday of Princess Ana Bagrationi-Gruzinski" (in Georgian). GeoRoyal. 31 October 2014.
หมวดหมู่:เจ้าหญิงจอร์เจีย
หมวดหมู่:ผู้อ้างสิทธิในราชบัลลังก์
หมวดหมู่:บุคคลจากทบิลิซี
อัสเตโรมาตา

"อัสเตโรมาตา" (Αστερομάτα, pron; "ดวงตาที่เต็มไปด้วยดวงดาว") เป็นเพลงโดยกลาฟเดีย นักร้องชาวกรีก ซึ่งเธอประพันธ์ร่วมกับอาร์เคด เพลงนี้ถูกวางจำหน่ายเมื่อวันที่ 	31 มกราคม ค.ศ. 2025 และจะเป็นตัวแทนของy=ปี 2025ในการประกวดเพลงยูโรวิชันปี 2025

**การพัฒนา**
"อัสเตโรมาตา" ได้ถูกประพันธ์ขึ้นโดยกลาฟเดีย ปาปาโดปูลูและอาร์เคด เพลงนี้พูดถึงผู้ลี้ภัยชาวกรีกและสัญชาติอื่น ๆ และความผูกพันพิเศษระหว่างพวกเขากับบ้านเกิดที่พวกเขาไม่เคยลืม ไม่ว่าพวกเขาจะอยู่ที่ไหนก็ตาม ในบทเพลงนั้นมีบทสนทนาเชิงเปรียบเทียบระหว่างแม่กับลูกที่ถูกพลัดพรากจากกันไป ซึ่งบทสนทนานี้ำให้ทั้งเธอและแม่รู้สึกสบายใจ
กลาฟเดีย ซึ่งมีเชื้อสายกรีกพอนตัส ได้ให้สัมภาษณ์โดยอธิบายว่าเนื้อเพลงมีจุดมุ่งหมายเพื่อเป็นเกียรติแก่ผู้ที่ถูกบังคับให้ละทิ้งบ้านเกิดเมืองนอน โดยถ่ายทอดข้อความแห่งความหวังและความอดทน

**การประกวดเพลงยูโรวิชัน**

**เอฟนิโกสเตลีโกส 2025**
เอฟนิโกสเตลีโกส 2025 เป็นการประกวดเพลงระดับชาติซึ่งบรรษัทแพร่ภาพกระจายเสียงเฮลเลนิก (เอเรต) ได้จัดขึ้นเพื่อใช้คัดเลือกเพลงจากกรีซสำหรับการประกวดเพลงยูโรวิชันปี 2025
เพลง "อัสเตโรมาตา" (Αστερομάτα) ของกลาฟเดียได้รับการประกาศการเข้าร่วม เอฟนิโกสเตลีโกส 2025 เป็นครั้งแรกในรายการโทรทัศน์ เปรียนเซเยดอน ผ่านช่องเอเรตเอนาสเมื่อวันที่ 10 มกราคม ค.ศ. 2025 เพลงนี้ได้รับรางวัลชนะเลิศโดยรวมจากคณะกรรมการระดับชาติและนานาชาติ รวมถึงคะแนนโหวตจากผู้ชม ทำให้เพลงนี้ผ่านการคัดเลือกให้เป็นตัวแทนของกรีซในการประกวดเพลงยูโรวิชัน

**ในยูโรวิชัน**
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 กรีซได้รับการจับฉลากให้เข้าแข่งขันในรอบรองชนะเลิศที่สอง โดยทำการแสดงในช่วงครึ่งแรกของการแสดง

**ชาร์ต**

**การรับรอง**

**ประวัติการเผยแพร่**

**อ้างอิง**
หมวดหมู่:เพลงจากประเทศกรีซ
หมวดหมู่:เพลงในปี พ.ศ. 2568
หมวดหมู่:ประเทศกรีซในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
วอลเลย์บอลโปรชาเลนจ์ 2025

วอลเลย์บอลโปรชาเลนจ์ 2025 เป็นการแข่งขันวอลเลย์บอลโปรชาเลนจ์ครั้งที่ 13 ซึ่งในฤดูกาลนี้จะมีสโมสรเข้าร่วมการแข่งขันเป็น 12 สโมสร โดยจะเริ่มแข่งขันระหว่างวันที่ 22 ถึง 26 ตุลาคม พ.ศ. 2567 ณ ศูนย์กีฬาเทศบาลนครนครปฐม จังหวัดนครปฐม

**ประเภททีมชาย**

**รอบแรก**

**กลุ่มเอ**

**กลุ่มบี**

**รอบสุดท้าย**

**สายการแข่งขัน**

**รอบรองชนะเลิศ**

**รอบชิงอันดับที่ 3**

**รอบชิงชนะเลิศ**

**รางวัล**
ผู้เล่นทรงคุณค่า:
 THA จักรกริช ถนอมน้อย (ประเสริฐนิกรกุล พีเอสเอ็นเคเค คลับ)
*ตัวเซ็ตยอดเยี่ยม: 
 THA อนุชัย ทองสิทธิ์ (ราชนาวี)
*ตัวตบหัวเสายอดเยี่ยม: 
 THA จักรกริช ถนอมน้อย (ประเสริฐนิกรกุล พีเอสเอ็นเคเค คลับ)
 THA เฉลิมเดช บุญรอด (ราชนาวี)
*ตัวบล็อกยอดเยี่ยม:
 THA ชัชวาลย์ จันทร์ชื่น (ราชนาวี)
 THA ดาวุด บุญมาเลิศ (ประเสริฐนิกรกุล พีเอสเอ็นเคเค คลับ)
*ตัวตบตรงข้ามยอดเยี่ยม:
 THA ศุภณัฐ คำเหลา (แอม บีลีฟ ศรีสะเกษ วีซี)
*ตัวรับอิสระยอดเยี่ยม:
 ภูติดล ทากาบุตร (ประเสริฐนิกรกุล พีเอสเอ็นเคเค คลับ)

**ประเภททีมหญิง**

**ตารางคะแนน**

**รางวัล**
ผู้เล่นทรงคุณค่า:
 THA อภิญญา แสงแพง (แอม บีลีฟ ศรีสะเกษ วีซี)
*ตัวเซ็ตยอดเยี่ยม: 
 THA นารีรัตน์ บุตรเครือ (แอม บีลีฟ ศรีสะเกษ วีซี)
*ตัวตบหัวเสายอดเยี่ยม: 
 THA อภิญญา แสงแพง (แอม บีลีฟ ศรีสะเกษ วีซี)
 THA วิรวรรณ มุ่งซ่อนกลาง (เกษตรศาสตร์ วีซี)
*ตัวบล็อกยอดเยี่ยม:
 THA อรปรียา ภูศรีโสม (แอม บีลีฟ ศรีสะเกษ วีซี)
 THA รทัย อินทรศรี (นครปฐม เอสเอสอาร์ยู)
*ตัวตบตรงข้ามยอดเยี่ยม:
 THA กาญจนา ศรีใสแก้ว (นครปฐม เอสเอสอาร์ยู)
*ตัวรับอิสระยอดเยี่ยม:
 THA สุธิชา ท่าหาร (กาญจนบุรี พาวเวอร์ วอลเลย์บอล คลับ)

**อ้างอิง**

**แหล่งข้อมูลอื่น**
 volleyballthailandleague
หมวดหมู่:กีฬาไทยในปี พ.ศ. 2567
หมวดหมู่:วอลเลย์บอลในปี พ.ศ. 2567
หมวดหมู่:การแข่งขันกีฬาในจังหวัดนครปฐม
หมวดหมู่:วอลเลย์บอลโปรชาเลนจ์
หมวดหมู่:เจ้าชายจอร์เจีย

หมวดหมู่:ราชวงศ์จอร์เจีย
หมวดหมู่:พระมหากษัตริย์จอร์เจีย
หมวดหมู่:ประเทศจอร์เจีย
หมวดหมู่:ชาวจอร์เจีย
หมวดหมู่:ราชวงศ์ยุโรป
หมวดหมู่:เจ้าหญิงจอร์เจีย

หมวดหมู่:ราชวงศ์จอร์เจีย
หมวดหมู่:พระมหากษัตริย์จอร์เจีย
หมวดหมู่:ประเทศจอร์เจีย
หมวดหมู่:ชาวจอร์เจีย
หมวดหมู่:ราชวงศ์ยุโรป
เจเจ (นักร้อง)

โยฮันเนิส พีตช์ (Johannes Pietsch; เกิด 29 เมษายน ค.ศ. 2000) หรือชื่อในวงการ เจเจ เป็นนักร้องและนักแต่งเพลงชาวออสเตรีย เขาเป็นผู้ชนะการประกวดเพลงยูโรวิชันปี 2025 โดยเป็นตัวแทนของy=ปี 2025 ด้วยเพลง "เวสทิดเลิฟ" ซึ่งคว้าชัยชนะมาได้ด้วยคะแนน 436 คะแนน

**ชีวิตและการทำงาน**
พีตช์เกิดที่เวียนนาโดยมีพ่อเป็นผู้เชี่ยวชาญด้านไอทีชาวออสเตรียและแม่ชาวฟิลิปปินส์ และได้เติบโตในดูไบ ในปี 2016 ครอบครัวของเขาได้กลับมายังออสเตรีย ในปี 2020 เขาได้เข้าร่วมแข่งขันในรายการเดอะวอยซ์ยูเค ฤดูกาลที่ 9 หลังจากพลาดกำหนดส่งรายการเดอะวอยซ์ออฟเยอรมนี ในปีถัดมา เขาได้เข้าร่วมสตาร์เมเนีย ฤดูกาลที่ 5 ซึ่งเขาได้เข้าไปถึงรอบสุดท้ายเป็นครั้งแรก เขายังเข้าเรียนที่มหาวิทยาลัยดนตรีและศิลปะแห่งเมืองเวียนนา หลังจากเยี่ยมชมโรงเรียนอุปรากรของโรงอุปรากรรัฐเวียนนา
เมื่อวันที่ 30 มกราคม ค.ศ. 2025 โอแอร์เอ็ฟได้ประกาศผ่านรายการวิทยุโอไดร์ว่าเพลง "เวสทิดเลิฟ" ซึ่งจะทำการแสดงโดยพีตช์ภายใต้ชื่อในวงการ เจเจ จะเป็นตัวแทนของออสเตรียในการประกวดเพลงยูโรวิชันปี 2025 เพลงนี้ได้ประพันธ์โดยเตออดอรา ชปีรีช ตัวแทนของy=ปี 2023ในการประกวดปี 2023 และได้เปิดตัวเพลงอย่างเป็นทางการในวันที่ 6 มีนาคม ค.ศ. 2025
ในรอบชิงชนะเลิศของการประกวดเพลงยูโรวิชันปีดังกล่าวเมื่อวันที่ 17 พฤษภาคม พีตช์ได้ขึ้นแสดงเพลง "เวสทิดเลิฟ" เป็นลำดับที่เก้า และชนะการประกวดนี้ โดยได้คะแนนรวม 436 คะแนน ในจำนวนนี้มาจากกรรมการ 258 คะแนน และจากผู้ชม 178 คะแนน

**แนวเพลง**
สไตล์ดนตรีของพีตช์ผสมผสานองค์ประกอบของอุปรากรและป็อปเข้าด้วยกัน ในฐานะนักร้องเคาน์เตอร์เทเนอร์ประเภท "โซปราโน" ที่มีช่วงเสียงที่สูงถึงระดับโซปราโนสูง เขาได้สำรวจทั้งสองแนวเพลงผ่านแนวทางการร้องและการตีความที่เข้มข้นและแสดงออกถึงความรู้สึก

**ชีวิตส่วนตัว**
นอกจากชาวเยอรมันซึ่งเป็นภาษาแม่ของเขาแล้ว พีตช์ยังสามารถใช้ภาษาอังกฤษ ฝรั่งเศส และตากาล็อกได้อีกด้วย ในการสัมภาษณ์ทางเว็บไซต์ Queer.de พีตช์กล่าวว่าตนเองเป็นเควียร์ 

**ผลงานเพลง**

**ซิงเกิล**

**อ้างอิง**
หมวดหมู่:ศิลปินชาวออสเตรีย
หมวดหมู่:ผู้เข้าประกวดการประกวดเพลงยูโรวิชันปี 2025
หมวดหมู่:ผู้ชนะการประกวดเพลงยูโรวิชัน
หมวดหมู่:นักร้องที่มีความหลากหลายทางเพศ
หมวดหมู่:บุคคลจากเวียนนา
เล็กซิงตัน (รัฐเคนทักกี)

เล็กซิงตัน (Lexington) เป็นเมืองที่มีการรวมศูนย์กับที่ตั้งเทศมณฑลเฟย์เอตต์ รัฐเคนทักกี สหรัฐอเมริกา จากการสำรวจสำมะโนประชากรในปี 2020 เมืองมีประชากร 322,570 คน ทำให้เป็นเมืองที่มีประชากรมากเป็นอันดับ 2 ในรัฐเคนทักกี (รองจากเมือง ลุยส์วิลล์) เป็นเมืองที่มีประชากรมากเป็นอันดับ 14 ในภาคตะวันออกเฉียงใต้ และเป็นเมืองที่มีประชากรมากเป็นอันดับ 59 ในสหรัฐอเมริกา เป็น เมืองที่มีพื้นที่ใหญ่เป็นอันดับที่ 30 ของประเทศ

**อ้างอิง**
หมวดหมู่:เมืองในรัฐเคนทักกี
มาริอา เปาลินา เบกา

มาริอา เปาลินา เบกา (María Paulina Vega; เกิดวันที่ 13 มีนาคม ค.ศ. 1984) เป็นนักเทเบิลเทนนิสชาวชิลีที่เข้าแข่งขันในโอลิมปิกฤดูร้อน 2004 ประเภทหญิงคู่ ในเดือนมิถุนายน ค.ศ. 2021 เธอเข้ารอบเป็นตัวแทนประเทศชิลีในโอลิมปิกฤดูร้อน 2020

**อ้างอิง**

**แหล่งข้อมูลอื่น**
หมวดหมู่:นักเทเบิลเทนนิสหญิงชาวชิลี
หมวดหมู่:นักเทเบิลเทนนิสโอลิมปิกจากชิลี
หมวดหมู่:นักเทเบิลเทนนิสในโอลิมปิกฤดูร้อน 2004
หมวดหมู่:นักเทเบิลเทนนิสในโอลิมปิกฤดูร้อน 2020
หมวดหมู่:นักเทเบิลเทนนิสในโอลิมปิกฤดูร้อน 2024
สายลับซินเดอเรลลากับนักฆ่าคลั่งรัก

เป็นซีรีส์มังงะญี่ปุ่น เขียนและวาดภาพโดยยูโซะ นัตสึโนะ เริ่มเผยแพร่ในนิตยสารกังกังออนไลน์บนเว็บไซต์มังงะของสำนักพิมพ์สแควร์เอนิกซ์ในเดือนสิงหาคม 2565 มังงะมีลิขสิทธิ์ในประเทศไทยโดยสำนักพิมพ์ฟีนิกซ์

**สื่อ**

**มังงะ**
สายลับซินเดอเรลลากับนักฆ่าคลั่งรักเขียนและวาดภาพโดยยูโซะ นัตสึโนะ เริ่มเผยแพร่ในนิตยสารกังกังออนไลน์บนเว็บไซต์มังงะของสำนักพิมพ์สแควร์เอนิกซ์เมื่อวันที่ 22 สิงหาคม 2565 ในเดือนมกราคม 2568 มีการรวบรวมเป็นหนังสือมังงะรวมเล่ม (ทังโกบง) ถึงเล่มที่สี่
เมื่อวันที่ 20 กุมภาพันธ์ 2567 เว็บไซต์ทางการของสำนักพิมพ์ฟีนิกซ์ได้ประกาศลิขสิทธิ์มังงะสายลับซินเดอเรลลากับนักฆ่าคลั่งรักในประเทศไทย ในรูปแบบสิ่งพิมพ์เริ่มวางจำหน่ายเล่มแรกเมื่อวันที่ 22 มีนาคม ต่อมาในรูปแบบดิจิทัลเริ่มวางจำหน่ายเล่มแรกบนเว็บไซต์เมบมาร์เก็ตตั้งแต่วันที่ 12 เมษายน ก่อนที่สำนักพิมพ์จะประกาศอย่างเป็นทางการเกี่ยวกับการวางจำหน่ายในรูปแบบดิจิทัลผ่านโซเชียลมีเดียในวันที่ 21 เมษายน มังงะฉบับภาษาไทยแปลโดยอรพรรณ กิจเสรีชัย

**หนังสือมังงะ**
เลขมาตรฐานสากลประจำหนังสือ (ISBN) ของไทยนำมาจากระบบสารสนเทศ สำนักหอสมุดแห่งชาติ กรมศิลปากร กระทรวงวัฒนธรรม

**อ้างอิง**

**แหล่งข้อมูลอื่น**
 เว็บไซต์ทางการมังงะ ja- เว็บไซต์ทางการมังงะ th- 28976
หมวดหมู่:บันเทิงคดีเกี่ยวกับการลอบสังหาร
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนววีรคติ
หมวดหมู่:การ์ตูนญี่ปุ่นแนวโชโจะ
หมวดหมู่:เว็บคอมิกที่ได้รับการตีพิมพ์
หมวดหมู่:ฟีนิกซ์ (สำนักพิมพ์)
ฉบับร่าง:จอร์จี บากราตีออน

เจ้าชายจอร์จี บากราตีออนี (จอร์เจีย: გიორგი ბაგრატიონი) เสด็จพระราชสมภพเมื่อวันที่ 27 กันยายน ค.ศ. 2011 เป็นพระโอรสใน เจ้าชาย เดวิด บรากาตีออนแห่งมุคารานี (พระบิดา) และ อนา บรากาตีออน-กรูซินสกี (พระมารดา) เจ้าชายจอร์จี เป็นพระนัดดา (หลานตา) เจ้าชาย นุกซาร์ บรากาตีออน-กรูซินสกี เจ้าชายจอร์จีทรงเป็นรัชทายาทในการสืบตำแหน่งพระประมุขแห่งราชวงศ์จอร์เจีย ภายหลังการสิ้นพระชนม์ของ นุกซาร์ บรากาตีออน-กรูซินสกี พระอัยกา (ตา) เมื่อวันที่ 1 มีนาคม ค.ศ. 2025 

**อ้างอิง**
(in Georgian) დაიბადა გიორგი ბაგრატიონ-ბაგრატიონი კვირის პალიტრა
*(in Georgian) დავით და ანა ბაგრატიონებს მემკვიდრე-გიორგი ბაგრატიონი შეეძინათ Archived 2013-10-04 at the Wayback Machine გეო ნიუსი
*(in Russian) Родился наследник Грузинского престола Русская народная линия
หมวดหมู่:เจ้าชายจอร์เจีย
หมวดหมู่:พระราชวงศ์ที่ทรงพระเยาว์
ราชรัฐวัลเด็คและเพือร์ม็อนท์

เคาน์ตีวัลเด็ค (ต่อมาเป็น ราชรัฐวัลเด็ค และ ราชรัฐวัลเด็คและเพือร์ม็อนท์) เป็นรัฐหนึ่งในจักรวรรดิโรมันอันศักดิ์สิทธิ์และรัฐที่สืบทอดต่อมานับตั้งแต่ปลายศตวรรษที่ 12 จนถึงปีค.ศ. 1929 ในปีค.ศ. 1349 เคาน์ตีแห่งวัลเด็คได้รับสถานะไรชส์อุนมิทเทิลบาร์ไคท์ และในปีค.ศ. 1712 ได้รับการยกระดับเป็น ราชรัฐ (Principality) หลังจากจักรวรรดิโรมันอันศักดิ์สิทธิ์ถูกยุบในปีค.ศ. 1806 วัลเด็คได้กลายเป็นรัฐที่เป็นส่วนหนึ่งของรัฐสืบทอดต่าง ๆ ได้แก่ สมาพันธรัฐแห่งแม่น้ำไรน์ สมาพันธรัฐเยอรมัน สมาพันธรัฐเยอรมันเหนือ จักรวรรดิเยอรมัน หลังการล่มสลายของระบอบกษัตริย์ในปีค.ศ. 1918 วัลเด็คและเพือร์ม็อนท์ได้เปลี่ยนชื่อเป็น เสรีรัฐวัลเด็ค-เพือร์ม็อนท์ และกลายเป็นส่วนหนึ่งของสาธารณรัฐไวมาร์  จนกระทั่งถูกแบ่งให้กับ ฮันโนเฟอร์ และจังหวัดอื่น ๆ ของปรัสเซียในปี 1929 ดินแดนของวัลเด็คในอดีตตั้งอยู่ในพื้นที่ที่ปัจจุบันคือ รัฐเฮ็สเซินและวัคเซินล่างของเยอรมนี

**ประวัติศาสตร์**
ราชวงศ์ขุนนางที่ปกครองวัลเด็ค ซึ่งเริ่มต้นจา เคานต์แห่งวัลเด็ค และต่อมาเป็น เจ้าชายวัลเด็คและเพือร์ม็อนท์ สืบเชื้อสายทางสายชายจากเคานต์แห่งชวาเลินแบร์ค โดยต้นตระกูลคือ ไวด์คินด์ที่ 1 แห่งชวาเลินแบร์ค (Widekind I of Schwalenberg) ผู้ครองอำนาจในช่วงปีค.ศ. 1127–1136/7
ปราสาทวัลเด็ค ซึ่งตั้งอยู่บนเนินเขาริมแม่น้ำเอดเดอร์ในเมืองวัลเด็ค ถูกกล่าวถึงเป็นครั้งแรกในบันทึกเมื่อปีค.ศ. 1120 สายตระกูลหนึ่งของราชวงศ์ได้รับชื่อ วัลเด็ค ตามชื่อปราสาทนี้ในปีค.ศ. 1180 เมื่อ โฟล์ควินที่ 2 แห่งชวาเลินแบร์ค (Volkwin II of Schwalenberg) ได้ครอบครองปราสาทผ่านการแต่งงานกับ ลูอิทการ์ด (Luitgard) บุตรสาวของ เคานต์ปอพโพที่ 1 (Count Poppo I) แห่งไรรไชมบัค (Reichenbach) และฮอลเลนเดอ (Hollende) ซึ่งเป็นทายาทของวัลเด็ค ตลอดระยะเวลาหลายศตวรรษ ตระกูลนี้ได้สร้างอำนาจปกครองขึ้นในดินแดนขนาดเล็กซึ่งอยู่ในพื้นที่ที่ปัจจุบันคือ เฮ็สเซินเหนือ (North Hesse)
หมวดหมู่:รัฐในสมาพันธรัฐเยอรมัน
หมวดหมู่:รัฐในสมาพันธรัฐเยอรมันเหนือ
หมวดหมู่:รัฐในจักรวรรดิเยอรมัน
หมวดหมู่:ประวัติศาสตร์เยอรมนี
หมวดหมู่:รัฐสิ้นสภาพในประเทศเยอรมนี
หมวดหมู่:รัฐในสมาพันธรัฐแห่งลุ่มแม่น้ำไรน์
หมวดหมู่:ราชรัฐในอดีต
อุทกภัยซาอุดีอาระเบีย พ.ศ. 2565–2566

เมื่อเดือนพฤศจิกายน พ.ศ. 2565 ประเทศซาอุดีอาระเบียเผชิญกับอุทกภัยตามแนวชายฝั่งที่เป็นผลจากฝนตกหนัก พื้นที่หลักที่ได้รับผลกระทบคือนครญิดดะฮ์ที่มีผู้เสียชีวิต 2 คน เหตุการณ์อุทกภัยทำให้เที่ยวบินล่าช้าและโรงเรียนถูกปิด ถนนสายหลักที่ไปยังมักกะฮฺก็ถูกปิดด้วย
จากนั้นเมื่อวันที่ 23 ธันวาคม พ.ศ. 2565 ฝนตกหนักทำให้เกิดน้ำท่วมฉับพลันที่มักกะฮ์ ในช่วงต้นเดือนมกราคม พ.ศ. 2566 ญิดดะฮ์ประสบอุทกภัยอีกครั้ง

**ดูเพิ่ม**
 อุทกภัยญิดดะฮ์ พ.ศ. 2552

**อ้างอิง**
หมวดหมู่:อุทกภัยในเอเชีย พ.ศ. 2565
หมวดหมู่:ภัยพิบัติธรรมชาติในซาอุดีอาระเบีย
หมวดหมู่:ประวัติศาสตร์ญิดดะฮ์
หมวดหมู่:อุทกภัยในเอเชีย พ.ศ. 2566
หมวดหมู่:เจดีย์ในประเทศจีน

เจดีย์แบบจีนในวัดพุทธและสถูปในสมัยจักรวรรดิจีน และองค์ประกอบทางสถาปัตยกรรมในสาธารณรัฐประชาชนจีน
จีน
หมวดหมู่:วัดในประเทศจีน
หมวดหมู่:สถูปในประเทศจีน
หมวดหมู่:ศาสนสถานในประเทศจีน
หมวดหมู่:ศาสนาพุทธในประเทศจีน
หมวดหมู่:ประวัติศาสตร์สถาปัตยกรรมจีน
หมวดหมู่:หอคอยในประเทศจีน
หมวดหมู่:สถานที่ท่องเที่ยวในประเทศจีน
หมวดหมู่:สถาปัตยกรรมจีนแบบดั้งเดิม
โรว์วา

"โรว์วา" (Róa, pron; พาย) เป็นเพลงโดยไวบ์ วงดนตรีอิเล็กทรอนิกสัญชาติไอซ์แลนด์ ซึ่งประพันธ์โดยกุนนาร์ บียอร์น กุนนาร์สสัน ฮาล์ฟดัน เฮลกี แมทเธียสสัน Ingi Bauer และแมทเธียส เดวิด แมทเธียสสัน เพลงนี้วางจำหน่ายเมื่อวันที่ 17 มกราคม ค.ศ. 2025 และจะเป็นตัวแทนของy=ปี 2025ในการประกวดเพลงยูโรวิชันปี 2025

**ปฏิกิริยา**
ก่อรการแข่งขัน เซิงวาเคปป์นิน 2025 หนังสือพิมพ์ออนไลน์ของไอซ์แลนด์ เดวาฟ รายงานว่า "โรว์วา" ถูกกล่าวหาว่าคล้ายกับเพลง "ฮาตุนัทฮาชานา" ของนักร้องชาวอิสราเอล איתי לויและอียาล โกลัน จากนั้นมีการโพสต์วิดีโอเปรียบเทียบบทเพลงทั้งสองเพลงบนแพลตฟอร์มติ๊กต็อก ทั้งคู่ปฏิเสธข้อกล่าวหาดังกล่าว และคณะกรรมการบริหารของเซิงวาเคปป์นินได้ขอคำแนะนำจาก สมาคมสิทธินักแต่งเพลงแห่งไอซ์แลนด์ (สเต็ฟ) เพื่อพิจารณาความคล้ายคลึงกันของเพลงทั้งสองเพลง หลังจากได้รับชัยชนะในเซิงวาเคปป์นิน אופיר קהן (מוזיקאי) ผู้ร่วมประพันธ์เพลง "ฮาตุนัทฮาชานา" ได้ส่งจดหมายขอร้องให้สหภาพการแพร่สัญญาณวิทยุและโทรทัศน์แห่งยุโรป (อีบียู) ตัดสิทธิ์ "โรว์วา" จากการประกวด

**การประกวดเพลงยูโรวิชันปี 2025**

**เซิงวาเคปป์นิน 2025**
เซิงวาเคปป์นิน 2025 เป็นการประกวดเพลงระดับชาติซึ่งใช้คัดเลือกเพลงจากไอซ์แลนด์สำหรับการประกวดเพลงยูโรวิชันปี 2025 โดยจะประกอบไปด้วยรอบรองชนะเลิศสองรอบในวันที่ 8 และ 15 กุมภาพันธ์ ค.ศ. 2025 และรอบชิงชนะเลิศในวันที่ 22 กุมภาพันธ์ ซึ่งจะจัดขึ้นในเรคยาวิก การแข่งขันรอบรองชนะเลิศจะตัดสินโดยการลงคะแนนทางโทรทัศน์ ในขณะที่คณะกรรมการจากนานาชาติ 7 คนและคะแนนเสียงของประชาชนจะร่วมกันตัดสินผลการแข่งขันรอบชิงชนะเลิศ รอบชิงชนะเลิศในปีนี้ถือเป็นครั้งแรกนับตั้งแต่ ค.ศ. 2013 ที่ไม่มีการแข่งขันรอบซุปเปอร์ไฟนอล
"โรว์วา" ได้รับการประกาศอย่างเป็นทางการที่จะเข้าร่วมการแข่งขันในวันที่ 17 มกราคม 2025 ในรายการ เลิกอินอีเซิงวาเคปปฺนินนี
ในการประกวดนั้นได้ไวบ์สามารถผ่านเข้าไปถึงรอบรองชนะเลิศคู่ที่ 2 และถูกจับฉลากให้ทำการแสดงเป็นลำดับที่ 5 โดยสามารถผ่านเข้ารอบรองชนะเลิศและไปถึงรอบชิงชนะเลิศได้ "โรว์วา" ได้ชนะ เซิงวาเคปป์นิน 2025 ไวบ์จึงได้รับสิทธิ์เป็นตัวแทนของประเทศไอซ์แลนด์ในการประกวดเพลงยูโรวิชันปี 2025

**ในยูโรวิชัน**
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 ไอซ์แลนด์ได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งแรกของการแสดง

**ชาร์ต**

**อ้างอิง**
หมวดหมู่:เพลงจากประเทศไอซ์แลนด์
หมวดหมู่:เพลงในปี พ.ศ. 2568
หมวดหมู่:ประเทศไอซ์แลนด์ในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน